**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS MIESTo SAVIVALDYBĖS BIUDŽETINĖMS ĮSTAIGOMS**

2022 m. lapkričio 10 d. Nr. T1-272

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos Neįgaliųjų centro „Klaipėdos lakštutė“ patikėjimo teise valdomą ilgalaikį ir trumpalaikį turtą valdyti, naudoti ir disponuoti patikėjimo teise biudžetinei įstaigai Klaipėdos miesto šeimos ir vaiko gerovės centrui (1 priedas).

2. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos Neįgaliųjų centro „Klaipėdos lakštutė“ patikėjimo teise valdomą ilgalaikį ir trumpalaikį turtą valdyti, naudoti ir disponuoti patikėjimo teise biudžetinei įstaigai Klaipėdos vaikų globos namams „Rytas“ (2 priedas).

3. Perduoti Klaipėdos miesto savivaldybei nuosavybės teise priklausantį ilgalaikį ir trumpalaikį materialųjį turtą valdyti, naudoti ir disponuoti patikėjimo teise biudžetinei įstaigai Klaipėdos „Žaliakalnio“ gimnazijai (3 priedas).

4. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos Klaipėdos karalienės Luizės jaunimo centro patikėjimo teise valdomą nekilnojamąjį turtą – negyvenamąją patalpą Paryžiaus Komunos g. 16A, Klaipėda (pastato, kuriame yra patalpa, unikalus Nr. 2197-2003-2014, plotas – 22,67 kv. m, plane pažymėta 1-9 indeksu), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai.

5. Perduoti Klaipėdos miesto savivaldybei nuosavybės teise priklausančias ir šiuo metu biudžetinės įstaigos Klaipėdos miesto savivaldybės administracijos patikėjimo teise valdomas patalpas S. Daukanto g. 24, Klaipėdoje (Sporto mokyklos su administracinėmis patalpomis pastato, kuriame yra patalpos, unikalus Nr. 2195-0000-7017, žymėjimas plane – 1U2p, perduodamas plotas – 12,47 kv. m, plane pažymėta 1-8 indeksu), valdyti, naudoti ir disponuoti patikėjimo teise biudžetinei įstaigai Klaipėdos miesto lengvosios atletikos mokyklai.

6. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos Klaipėdos „Viesulo“ sporto centro patikėjimo teise valdomą inžinerinį statinį – kiemo statinį – kiemo aikštelę, kurios unikalus Nr. 2195-0000-7028, S. Daukanto g. 24, Klaipėdoje, (Sporto mokyklos su administracinėmis patalpomis, unikalus Nr. 2195-0000-7017, priklausinys), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai.

7. Perduoti Klaipėdos miesto savivaldybei nuosavybės teise priklausančias ir šiuo metu biudžetinės įstaigos Klaipėdos miesto savivaldybės administracijos patikėjimo teise valdomas patalpas Baltijos pr. 63, Klaipėdoje (pastato – darželio-lopšelio, kuriame yra patalpos, unikalus Nr. 2197-1000-4015, žymėjimas plane – 1C2b, perduodamas plotas – 241,69 kv. m), valdyti, naudoti ir disponuoti patikėjimo teise biudžetinei įstaigai Klaipėdos lopšeliui-darželiui „Čiauškutė“.

8. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto valdymo skyriaus vyriausioji specialistė

Rūta Žičkienė, tel. 39 61 00

2022-10-28